Fil-11 ta' Novembru tiġi ċċelebrata l-festa ta' San Martin. Dan il-jum ħafna jirrelatawh mat-taqbila tat-tfulija "Ġewż, lewż, qastan, tin, kemm inħobbu 'l San Martin" li titkanta b'melodija. Għall-okkażjoni titqassam ukoll dik li nsejħulha l-borża ta' San Martin li tkun mimlija bl-istess tipi ta' ikel imsemmi fit-taqbila. Madanakollu, ma tantx nisimgħu dwar l-oriġini ta' din it-tradizzjoni. Minn żmien ir-raba' seklu, kien isir perjodu ta' sawm simili għal dak li jsir fil-preżent fi żmien ir-Randan, iżda qabel il-ġurnata ta' Milied. Dan ukoll kien idum għal 40 jum u kien jibda bħal-lum, fil-11 ta' Novembru, jum San Martin. Iktar tard, dan iż-żmien beda jissejjaħ l-avvent. Lejlet il-11 ta' Novembru kien ikun l-aħħar lejl fejn il-poplu jixrob xarba tajba u jiekol ħadna u kienu anka jingħataw rigali lit-tfal, inkluża l-borża ta' San Martin. Minħabba li San Martin kien magħruf ukoll bħala l-qaddis protettur tal-produtturi tal-inbid, kien hemm taqbila oħra relatata, li kienet "F'San Martin jiftħu l-inbid u t-tin - San Martin ikisser it-tin, u Katarin tisqih, mill-fin" Kont tafhom dawn il-fatti? Miktub Minn Kantanta, mużiċista u awtriċi. Tikteb lirika dwar esperjenzi personali u dwar suġġetti temporanji. Tħobb titgħallem dwar fenomeni varji u għandha passjoni għall-kitba bl-ilsien Malti. Issib l-hena tagħha f'li ssegwi l-arti u l-ispettaklu f'kull qasam filwaqt li tgħaddi kritika kostruttiva. Stejjer popolari Bil-Filmat: "Uwejja!" - Ara R-Reazzjoni Ta' Keith Demicoli u Martu Wara Li Tahom L-Aħbar Fabian! "Bdejt Novembru Fuq Sieq Ħazina… Ninsab Rikoverat Id-Dar" - Xewqat Ta' Fejqan Malajr Lil Edward Zammit Lewis Illum Ġew Rilaxxati Xi Miżuri Oħra Li Kienu Ttieħdu Minħabba L-Covid-19 – Ara Liem Huma "Il-Familja Tagħna Qed Tikber" - F'Għeluq Sninu David Rizzo Jħabbar Li Hu U Vanessa Ħa Jiżdiedu!